text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000004", "text": "David Beckham og ta\u00f0 li\u0301tla valdi\u00f0"}, {"text_idx": "#000006", "text": "Eg sat og hugdi at Jonathan Ross Show i\u0301 gja\u0301rkv\u00f8ldi\u00f0, David Beckham var gestur. Da\u0301mligur fy\u0301rur virkar alti\u0301\u00f0 si\u00f0iligur og fittur. Hann fortaldi um eina hending, i\u00f0 hann hev\u00f0i uppliva, ta\u0301 hann fo\u0301r vi\u00f0 9 a\u0301ra gamla soninum til ein fo\u0301tbo\u0301ltsdyst, sum hesin skuldi sp\u00e6la. Teir sto\u0301\u00f0u so og hugdu at n\u00f8krum seks a\u0301ra gomlum sum sp\u00e6ldu a\u0301\u00f0renn, ta\u0301 ein av sma\u0301piltunum ger eitt brotsspark, og do\u0301marin gevur honum reytt kort. Beckham helt hetta vera for klikka, og seg\u00f0i vi\u00f0 do\u0301maran, at man ikki kann geva ein seks a\u0301ra gomlum dreingi reytt kort. Men do\u0301marin seg\u00f0i at ta\u00f0 kann man gott, og Beckham svara\u00f0i, at ta\u00f0 kann man altso ikki. Ta\u00f0 da\u0301mdi do\u0301maranum ikki, og hann gav so eisini Beckham reytt kort, so hann ma\u0301tti av v\u00f8llinum og u\u0301t um portri\u00f0 at standa til dysturin var av."}, {"text_idx": "#000007", "text": "Kanska ein fitt s\u00f8ga, men eisini ein s\u00f8ga um ta\u00f0 li\u0301tla valdi\u00f0. Hetta ta\u0301 summi fo\u0301lk fa\u0301a eitt sindur av valdi\u00f0, so ganga tey so h\u00f8gt uppi\u0301 ta\u00f0, at tey enda vi\u00f0 at misbru\u0301ka valdi\u00f0. I\u0301 hesum f\u00f8rinum ein sma\u0301pilta do\u0301mari, men vit uppliva ta\u00f0 so ofta, og ma\u0301tti fegnast um, at Beckham tala\u00f0i at, og enn betur, at hann fortaldi hesa s\u00f8guna fyri Jonathan Ross, og a\u0301 hendan ha\u0301tt var vi\u00f0 til at vi\u0301sa a\u0301 la\u0301turligheitina i\u0301 ti\u0301li\u0301kum atbur\u00f0i. At fo\u0301lk misny\u0301ta si\u0301tt vald, ti\u0301 tey kunnu hetta er galdandi b\u00e6\u00f0i i\u0301 samband vi\u00f0 li\u0301ti\u00f0 vald og sto\u0301rt vald."}]